Document ID: 31993D0098

Padomes Lēmums
(1993. gada 1. februāris)
par slēdzienu Kopienas vārdā attiecībā uz Konvenciju par bīstamo atkritumu starptautisko pārvadājumu un to apglabāšanas kontroli (Bāzeles Konvencija)
(93/98/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 130.s pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā atbilstīgi 1988. gada 28. oktobra Padomes Lēmumam, Komisija, Kopienas vārdā konsultējoties ar dalībvalstu pārstāvjiem, piedalījās Apvienoto Nāciju Organizācijas Vides programmas (UNEP) ietvaros notikušajās īpašās darba grupas sanāksmēs, lai sagatavotu Vispasaules konvenciju par kaitīgo atkritumu starptautisko pārvadājumu kontroli;
tā kā šo sarunu rezultātā 1989. gada 22. martā Kopiena, pamatojoties uz 1989. gada 21. marta Padomes Lēmuma piešķirto mandātu, pieņēma un parakstīja Bāzeles Konvenciju par bīstamo atkritumu starptautisko pārvadājumu un to apglabāšanas kontroli;
tā kā Konvencijas mērķis ir palīdzēt aizsargāt dabas vidi no atkritumiem, pastiprinot bīstamo atkritumu starptautisko pārvadājumu kontroli un citu atkritumu kontroli, kā arī attīstot ekoloģiski drošu to apsaimniekošanu; tā kā šī joma nosaka importa, eksporta un tranzīta kontroles procedūras;
tā kā Padome, pieņemot 1993. gada 1. februāra Regulu (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās [3], ir izveidojusi normatīvus, lai samazinātu un kontrolētu šādus pārvadājumus; tā kā šie normatīvi ir veidoti, cita starpā, lai atkritumu pārvadāšanas uzraudzības un kontroles sistēma Kopienā atbilstu Bāzeles Konvencijai un Ceturtai ĀKK-EEK konvencijai;
tā kā atbilstoši Bāzeles Konvencijas 22. un 23. pantam, valstis var to ratificēt, pieņemt vai apstiprināt un tai pievienoties, un politiskās un/vai ekonomiskās integrācijas organizācijas var to oficiāli apstiprināt vai akceptēt,
IR PIEŅĒMUSI ŠĀDU LĒMUMU.
1. pants
Ar šo Eiropas Ekonomikas kopienas vārdā apstiprina 1989. gada 22. martā pieņemto Konvenciju par bīstamo atkritumu starptautisko pārvadājumu un to apglabāšanas kontroli.
Konvencijas teksts ir pievienots šim lēmumam.
2. pants
1. Padomes priekšsēdētājs Kopienas vārdā deponē apstiprināšanas dokumentu Apvienoto Nāciju Organizācijas ģenerālsekretāram, kā tas paredzēts Konvencijas 22. pantā [4].
2. Saskaņā ar Konvencijas 22. panta 3. punktu Padomes priekšsēdētājs vienlaikus deponē šim lēmumam pievienoto kompetences deklarāciju.
3. pants
Šo lēmumu publicē Eiropas Kopienu Oficiālajā Vēstnesī.
Briselē, 1993. gada 1. februārī

Labels: 8
5
20